276 ຄົນເສຍຊີວິດ ໃນເຫດລະເບີດແຕກ ທີ່ນະຄອນ Mogadishu ຂອງ​ໂຊ​ມາ​ເລຍ
ລັດຖະມົນຕີ​ກະຊວງ​ຖະ​ແຫລງຂ່າວ ຂອງ​ໂຊ​ມາ​ເລຍ ​ໄດ້​ຂຽນຂໍ້​ຄວາມ​ລົງ​ໃນ Twitter ວ່າ ຈໍານວນ​ຜູ້​ເສຍ​ຊີວິດ​ຈາກ​ເຫດ​ລະ​ເບີດ​ດັ່ງກ່າວ​ ດຽວນີ້ມີຮອດ 276 ຄົນ​ແລ້ວ ​ແລະ​ມີ 300 ຄົນ​ໄດ້​ຮັບ​ບາດ​ເຈັບ.
ຈໍານວນຄົນທີ່ເສຍຊີວິດຈາກເຫດລະເບີດຄັ້ງໃຫຍ່ທີ່ວາງໃສ່ລົດບັນທຸກ ໃນວັນເສົາ ທີ່ຜ່ານມາຢູ່ນະຄອນຫລວງ Mogadishu ຂອງໂຊມາເລຍ ຊຶ່ງເປັນການໂຈມຕີ ຂອງພວກກໍ່ການຮ້າຍທີ່ຮ້າຍແຮງທີ່ສຸດໃນປະຫວັດສາດຂອງປະເທດດັ່ງກ່າວນັ້ນ ໄດ້ເພີ້ມຂຶ້ນ ກາຍ 270 ຄົນແລ້ວ ທ່ານ Abdirahman O Osman, ລັດຖະມົນຕີກະຊວງຖະແຫລງຂ່າວຂອງໂຊ ມາເລຍ ໄດ້ຂຽນຂໍ້ຄວາມລົງໃນ Twitter ວ່າ ຈໍານວນຜູ້ເສຍຊີວິດຈາກເຫດລະເບີດ ດັ່ງກ່າວດຽວນີ້ຮອດ 276 ຄົນແລ້ວ ແລະມີ 300 ຄົນໄດ້ຮັບບາດເຈັບ [[] ຢູ່ໃນຂໍ້ຄວາມອັນອື່ນອີກທີ່ຂຽນລົງໃນ Twitter ເຊັ່ນກັນ ທ່ານ Osman ໄດ້ສັນ ລະເສີນ Kenya, Ethiopia, ແລະ Turkey ທີ່ໄດ້ສົ່ງການຊ່ວຍເຫລືອທາງດ້ານ ການແພດໄປໃຫ້ ໂຊມາເລຍ ພວກປະທ້ວງທີ່ໂກດແຄ້ນ ໄດ້ພາກັນເດີນຂະບວນປະນາມກຸ່ມ al-Shabab ກຸ່ມ ກະບົດດັ່ງກ່າວ ທີ່ມັກອ້າງເອົາຜົນງານໃນການໂຈມຕີນະຄອນ Mogadishu ຈົນ ຮອດດຽວນີ້ ຍັງບໍ່ໄດ້ເວົ້າຫຍັງ ກ່ຽວກັບເຫດການນີ້ ແຕ່ວ່າ ລັດຖະບານໂຊມາເລຍ ແລະ ນັກຊ່ຽວຊານດ້ານການກໍ່ການຮ້າຍ ພາກັນເຊື່ອວ່າ ແມ່ນກຸ່ມດັ່ງກ່າວເປັນຜູ້ເຮັດ ອະດີດເຈົ້າໜ້າທີ່ສືບລັບ, ທ່ານ Abdi Hassan Hussein ກ່າວຕໍ່ VOA ວ່າ "ເຖິງ ແມ່ນວ່າພວກເຂົາຈະອ້າງເອົາ ຫລືບໍ່ກໍຕາມ ບໍ່ມີຫຍັງຕ່າງກັນ ພວກເຮົາຮູ້ວ່າສິ່ງທີ່ ເກີດຂຶ້ນນັ້ນ ແມ່ນພວກ al-Shabab ເປັນຄົນເຮັດ" "ຕາມຂໍ້ມູນທີ່ພວກເຮົາເກັບ ກໍາມາໄດ້ນັ້ນ ມັນສະແດງໃຫ້ເຫັນວ່າ ນີ້ແມ່ນຝີມືຂອງກຸ່ມ al-Shabab, ມັນມີເຄື່ອງ ໝາຍສະແດງໃຫ້ຮູ້ວ່າແມ່ນການກະທໍາຂອງພວກເຂົາ " ປະຊາຊົນໃນເມືອງດັ່ງກ່າວຫລາຍຮ້ອຍຄົນ ພາກັນເດີນຂະບວນໄປເຕົ້າໂຮມກັນ ຢູ່ສະຖານທີ່ ທີ່ມີການໂຈມຕີເກີດຂຶ້ນນັ້ນ ເພື່ອປະນາມກຸ່ມກະບົດດັ່ງກ່າວ ໃນວັນ ອາທິດວານນີ້ ຜູ້ຍິງອາຍຸແກ່ທີ່ໂກດແຄ້ນຄົນນຶ່ງເວົ້າວ່າ "ລູກຊາຍຂ້ອຍຢູ່ໃສ ມາຕໍ່ສູ້ກັບພວກຊົ່ວຊ້າ ສາມານພວກນີ້ໄວ ໄລ່ເຂົາໄປລົງນາລົກ ພະເຈົ້າຂອງຂ້ອຍເອີຍ ຈົ່ງປະນາມພວກ ຊົ່ວຊ້ານີ້ເຖີດ ” ຄົນເດີນຂະບວນປະທ້ວງຜູ້ອື່ນໆພາກັນຮ້ອງຄໍາຕໍ່ຕ້ານກຸ່ມ al-Shabab ດ້ວຍການໃຊ້ຖ້ອຍຄໍາເຊັ່ນ "ພວກເຮົາບໍ່ຢາກມີພວກຫີວກະຫາຍເລືອດ ພວກນີ້" ພວກປະທ້ວງບາງຄົນພາກັນຟາຍນໍ້າຕາ ເມື່ອໄປເຖິງສະຖານທີ່ເກີດເຫດ ແລະເຫັນ ສະພາບທີ່ຖືກທໍາລາຍ ຫລັງຈາກມີເຫດລະເບີດເກີດຂຶ້ນ ເຫດລະເບີດລົດບັນທຸກຄັ້ງນີ້ ໄດ້ເຮັດໃຫ້ຄຸ້ມທາງແຍກທີ່ງາມທີ່ສຸດເຂດນຶ່ງຢູ່ໃນນະຄອນ Mogadishu ກາຍເປັນ ບ່ອນທີ່ມີຄົນຕາຍ ແລະການທໍາລາຍໄປໝົດ ຢູ່ທີ່ນະຄອນວໍຊິງຕັນ ກະຊວງການຕ່າງປະເທດສະຫະລັດໄດ້ປະນາມການໂຈມຕີ ດັ່ງກ່າວ "ໂດຍໃຊ້ຖ້ອຍຄໍາທີ່ໜັກທີ່ສຸດ "